Ain Valdmann
Ain Valdmann (sündinud 11. veebruaril 1950 Rakveres) on Eesti kommunaalametnik. Ta lõpetas aastal 1968 Rakvere 1. Keskkooli ja aastal 1974 Tallinna Polütehnilise Instituudi masinaehitustööstuse ökonoomika erialal. Aastatel 1977–1991 töötas Valdmann Tallinna linna elamute valitsuse plaaniosakonna juhataja, peainseneri ja juhatajana. 1993–1995 oli ta Mustamäe linnaosa vanema asetäitja ning aastatel 1995–1996 töötas Nõmme linnaosavalitsuses. Alates 1997. aastast on Valdmann olnud Tallinna kommunaalameti juhataja. Pärast asutuste ümberkorraldamist 2019. aastal jätkas ta Tallinna keskkonna- ja kommunaalameti juhatajana. Juunis 2022 teatas Valdmann, et lahkub ametist 1. oktoobril 2022.